stanford-oval/wikipedia huggingface dataset:
Charles Holden

| Charles Henry Holden |
| --- | --- |
 Benjamin Nelsonin maalaama Charles Holdenin muotokuva vuodelta 1910
Henkilötiedot
Syntynyt: 12. toukokuuta 1875 Bolton, Englanti, Yhdistynyt kuningaskunta
Kuollut: 1. toukokuuta 1960 (84 vuotta) Harmer Green, Englanti, Yhdistynyt kuningaskunta
Ammatti:  arkkitehti
Charles Henry Holden (12. toukokuuta 1875 Bolton, Yhdistynyt kuningaskunta – 1. toukokuuta 1960 Harmer Green, Yhdistynyt kuningaskunta) oli brittiläinen arkkitehti, joka tunnetaan etenkin useiden Lontoon metroasemien, Bristolin pääkirjaston, Underground Electric Railways Company of Londonin pääkonttorin ja Lontoon yliopiston Senate Housen suunnittelijana.
Lontoon yliopiston Senate House
Bristolin pääkirjasto
Underground Electric Railways Company of Londonin pääkonttori
Aiheesta muualla

Holden, Charles Henry 1875 - 1960 (englanniksi)
Nils Lerche

Nils Leo Lerche (22. lokakuuta 1905 Helsinki – 5. huhtikuuta 1986) oli suomalainen säveltäjä.
Henkilöhistoria

Lerchen vanhemmat olivat liikemies Leopold Lerche ja Adèle Parviainen ja puoliso vuodesta 1930 Signe Ulrika (Ulla) Furuhjelm. Hän tuli ylioppilaaksi 1927 ja opiskeli musiikkia Bengt von Törnen ja Bengt Carlsonin johdolla ja sai diplomin Wienin uudesta konservatoriosta 1937. Sävellyskonsertit Lerche piti Helsingissä 1940 ja 1944.
Lerche on haudattu Hietaniemen hautausmaalle Helsinkiin.
Sävellyksiä

Operetit Excellens på knä 1934 ja Hundra tusen för en fru, 1942
Pianokonsertto Concert romatiques, 1938
Baletit Prinsessa ja paimenet 1938 ja Alfeion laaksossa, 1945
Musiikkia Vilhelm Mobergin näytelmään Kyskhet, 1938
Prelude -emolli orkesterille, 1939
Sinfoniset runoelmat S.O.S. 1941 ja Kevään koitto, 1942
4-osainen fantasia Laponia, 1943
Scherzo a-molli, 1943
Musiikki Valentin Vaalan elokuvaa Sinut minä tahdon, 1943
Balladi pianolle ja orkesterille, 1944
Prologi Turun ruotsalaisen teatterin 50-vuotisjuhlaan
Grande valse, 1949
Carl von Schoultz

Carl (Karl) von Schoultz (21. tammikuuta 1869 Helsinki – 26. joulukuuta 1940) oli suomalainen upseeri ja virka- ja valtiopäivämies.
Von Schoultzin vanhemmat olivat kenraali Karl Lorenz Adalbert von Schoultz ja Rosalie Constance Sofie von Schoultz ja puoliso Angelique Marie Mansner. Lehtori, kielenkääntäjä, valtiopäivämies Oskar von Schoultz oli hänen veljensä. Carl von Shoultz oli majuri, joka palveli Venäjän keisarillisessa armeijassa vuoteen 1901. Sittemmin hän oli kielenkääntäjä, mutta toimi ensimmäisen maailmansodan aikana Punaisen Ristin tehtävissä. Suomen itsenäistyttyä von Schoultz työskenteli virkamiehenä sekä valtion palveluksessa että kunnallisissa tehtävissä.
Von Schoultz oli aatelissäädyssä edustaja valtiopäivillä 1899.
Carl von Knorring

Carl von Knorring.
Carl Erik von Knorring (23. marraskuuta 1861 Hämeenlinna – 6. joulukuuta 1931 Kööpenhamina, Tanska) oli suomalainen kuoronjohtaja, ammatiltaan rautatievirkamies.
Von Knorring oli mieskuorotoimintojen merkkihenkilö. Hänen johtamiaan kuoroja olivat Akademiska Sångföreningen (1885–1892, 1894, 1899–1902), Kööpenhaminan kuoro (1901) ja Muntra Musikanter (1901–1903). Hän oli Helsingin Ruotsalaisen teatterin johtokunnan puheenjohtaja 1904–1916.
Von Knorring oli aatelissäädyssä edustaja valtiopäivillä 1891, 1894, 1897, 1899, 1900 ja 1905–1906.
Caracasin metro

| Metro de Caracas |
| --- | --- |


Sijainti:  Caracas, Venezuela
Avattu:  1983
Linjoja:  4
  
Caracasin metro
Caracasin metro (esp. Metro de Caracas) on Caracasissa Venezuelassa toimiva metrojärjestelmä. Se avattiin vuonna 1983.
Caracasin metro koostuu tällä hetkellä (kirjoitettu v. 2006) neljästä linjasta ja 44 asemasta. Uusin linja valmistui vuonna 2006. Samana vuonna metro yhdistettiin Caracasin esikaupungin Los Tequesin metroon.
| Linja | Osuus | Pituus | Asemat |
| --- | --- | --- | --- |
| 1 | Propatria – Palo Verde | 20,4 km | 22 |
| 2 | El Silencio – Zoológico / Las Adjuntas | 17,8 km | 13 |
| 3 | Plaza Venezuela – La Rinconada | 12,8 km | 6 |
| 4 | Capuchinos – Zona Rental | 5,7 km | 5 |
Aiheesta muualla

Kuvia tai muita tiedostoja aiheesta Caracasin metro Wikimedia Commonsissa
Caracasin metro (Arkistoitu – Internet Archive) (espanjaksi)
Chełmnon piirikunta

Chełmnon piirikunta (puol. powiat chełmiński) on Puolan piirikunta Kujavia-Pommerin voivodikunnassa. Sen väkiluku oli vuoden 2019 lopussa 51 925. Piirikunta jakautuu hallintokeskus Chełmnon kaupunkikuntaan ja kuuteen maalaiskuntaan (Chełmno, Kijewo Królewskie, Lisewo, Papowo Biskupie, Stolno sekä Unisław).
Chełmnon piirikunnalla on yhteistä rajaa Świecien, Grudziądzin, Wąbrzeźnon, Toruńin ja Bydgoszczin piirikuntien kanssa. Sen pinta-alasta 6,8 prosenttia oli metsän peitossa vuonna 2018.
Chełmnon piirikunnan työttömyysaste oli vuoden 2018 lopussa 11,5 prosenttia. Luku on huomattavan korkea koko Puolan työttömyysasteeseen verrattuna.
Piirikunnan väestöpyramidi 2014.
Vuoden 2019 lopussa Chełmnon piirikunnassa oli 51 925 asukasta, joista 51 prosenttia naispuolisia ja 49 prosenttia miespuolisia. Puolan väestönlaskennassa 2011 väkiluvun laskettiin olevan 52 707 ja sen ennakoidaan vuoteen 2050 mennessä pienenevän 44 559 asukkaaseen. Alle 18-vuotiaiden osuus piirikunnan väestöstä oli vuoden 2019 lopussa 18,8 prosenttia, työikäisten 61,6 prosenttia ja eläkeikäisten 19,6 prosenttia väestön keski-iän ollessa 40,7 vuotta. Elävänä syntyi vuonna 2019 yhteensä 449 lasta.
Nikolai Borštševski

Nikolai Borštševski
Nikolai Konstantinovitš Borštševski (ven. Николай Константинович Борщевский, s. 12. tammikuuta 1965 Tomsk, Venäjän SNFT, Neuvostoliitto) on venäläinen jääkiekkovalmentaja ja entinen jääkiekkoilija, pelipaikaltaan oikea laitahyökkääjä.
Neuvostoliitossa Borštševski edusti moskovalaisseuroja Dynamo (1983–1989) ja Spartak (1989–1992), joiden riveissä hän saavutti neljä Neuvostoliiton mestaruussarjan hopeaa ja kolme pronssia. Vuonna 1992 hän kuului Albertvillen talviolympialaisissa kultaa voittaneeseen Itsenäisten valtioiden yhteisön ja Georgian muodostamaan yhdistyneeseen joukkueeseen ja sai urheilumestarin kunniannimen.
Toronto Maple Leafs varasi Borštševskin vuonna 1992 Pohjois-Amerikan NHL-liigaan, jonne hän siirtyi seuraavaksi kaudeksi. Pienestä koostaan johtuen lempinimen ”Stick” saanut Borštševski pelasi NHL:ssä Toronton lisäksi Calgary Flamesin ja Dallas Starsin joukkueissa. Huolimatta onnistuneesta NHL-debyyttikaudesta 1992–1993 hän ei koskaan saavuttanut Pohjois-Amerikassa saman tason menestystä kuin Neuvostoliitossa johtuen loukkaantumisista ja liigan aggressiivisemmasta pelityylistä. Hän siirtyi kesken kauden 1995–1996 saksalaiseen Kölner Haieen ja palasi vuonna 1996 Spartakiin, jossa hän lopetti uransa vuonna 1998.
Peliuransa jälkeen Borštševski on toiminut valmentajana. Korkeimmalla sarjatasolla hän on valmentanut Lokomotiv Jaroslavlia vuosina 2006–2007 ja Atlantia marraskuusta 2009 lähtien.
Saavutukset

Neuvostoliiton-mestaruushopea: 1985, 1986, 1987, 1991
Neuvostoliiton-mestaruuspronssi: 1983, 1988, 1992
Olympiakulta: 1992
Nils Larsen (pianisti)

Nils Larsen
Nils Larsen (7. kesäkuuta 1888 Kristiania/Oslo – 5. marraskuuta 1937 Oslo) oli norjalainen pianisti, säveltäjä ja pianopedagogi.
Elämä ja ura

Larsen sai vuosina 1899–1906 pianonsoiton opetusta Martin Knutzenilta. Hänen sävellyksiään esitettiin ensimmäisen kerran vuonna 1908 Cally Monradin tulkitessa hänen neljä lauluaan. Larsen piti ensimmäisen oman pianokonserttinsa Kristianiassa vuonna 1909. Hän jatkoi opintojaan vielä Berliinissä José Vianna da Mottan johdolla vuosina 1910–1912 ja Rudolph Ganzin johdolla 1912–1914. Uransa varhaisimpina vuosina (1908–1915) Larsen julkaisi lukuisia lauluja ja pianokappaleita. Joitain pianokappaleista (op. 2, op. 3) soitetaan yhä, etenkin pedagogisessa tarkoituksessa. Erityisen tunnetuksi sävellykseksi nousi Hymne (Fader vor) vuodelta 1915. Vuoden 1915 jälkeen Larsen julkaisi enää pedagogista musiikkia. Hänen kiinnostuksen kohteensa olivat kuitenkin laajemmat, ja hänen keräämänsä laulukirja Bøljan blå. Sjømannsviser og bygdesanger med musikk (1930) on yksi varhaisimmista norjalaisista esimerkeistä julkaisuista, joissa kansanlauluja on käsitelty vakavassa mielessä.
Larsen osoitti jo varhain kiinnostusta pianopedagogiikkaa ja lasten sekä nuorten kouluttamista kohtaan. Vuosina 1919–1920 hän tutustui alaan Yhdysvalloissa, josta saamiaan oppeja hän alkoi soveltaa käytäntöön oman pianokoulunsa kautta. Hänen ostamassaan tilassa koulutusta saivat lukuisat kuuluisuuteen nousseet pianistit, joiden joukossa olivat Ingebjørg Gresvik, Reimar ja Robert Riefling, Kristian Hauger sekä Johan Øian. Ennen kysytyksi pianonsoiton opettajaksi etenemistään Larsen kuitenkin piti laajoja kiertueita maassa esimerkiksi duona viulisti Leif Halvorsenin kanssa. Hänen muita yhteistyökumppaneitaan olivat laulaja Eidé Norena ("Kaja Eide"), tanssija Lillebil Ibsen ja viulisti Emil Telmányi. Larsen teki viimeiseksi jääneen julkisen esiintymisensä solistina 15. tammikuuta 1924 Kristianiassa.
Perhe

Larsen kasvoi monien sisarusten kanssa; useat näistä loivat taiteelliset urat. Alfhild Stormoen oli yksi sisaruksista.
Larsen pysyi naimattomana.
Aiheesta muualla

IMSLP: nuotteja
Noel Fisher

| Noel Fisher |
| --- | --- |
 Noel Fisher vuonna 2013.
Henkilötiedot
Koko nimi:  Noel Roeim Fisher
Syntynyt: 13. maaliskuuta 1984 (ikä 40) Vancouver, Brittiläinen Kolumbia, Kanada
Ammatti:  näyttelijä
Puoliso:  Layla Alizada (2017–)
Näyttelijä
Aktiivisena:  1999–
Merkittävät roolit:  Cael Malloy The Riches Mickey Milkovich Hävyttömät
Aiheesta muualla
IMDb 
Elonet
Noel Roeim Fisher (s. 13. maaliskuuta 1984 Vancouver, Brittiläinen Kolumbia, Kanada) on kanadalainen näyttelijä. Hänen tunnetuimmat roolinsa ovat Mickey Milkovich sarjassa Hävyttömät ja Cael Malloy sarjassa The Riches. Lisäksi hän on näytellyt Ellison Mountsia Emmyn voittaneessa minisarjassa Hatfields & McCoys, vampyyri Vladimiria elokuvassa Twilight – Aamunkoi, osa 2 sekä ääniroolissa Michelangeloa vuoden 2014 elokuvassa Teenage Mutant Ninja Turtles.
Fisher aloitti näyttelemisen 14-vuotiaana. Hänen ensimmäinen roolinsa oli televisioelokuvassa The Sheldon Kennedy Story, josta hän sai Gemini-ehdokkuuden. Toinen ehdokkuus tuli tv-sarjasta Godiva's vuonna 2005. Hänen ensimmäisiä roolejaan yhdysvaltalaistuotannossa oli Brian Gibbons elokuvassa Final Destination 2. Hän tuli yleisölle tunnetummaksi The Riches -sarjan myötä. Fisherin näyttelijäntyötä homoseksuaalina rikollisena draamakomediassa Hävyttömät on ylistetty runsaasti.
Tunnetuimpien töidensä ohella Fisher on tehnyt lukuisia vierailevia rooleja muun muassa sarjoissa Bones, Criminal Minds: Epäilyksen alla, Paljastavat valheet ja Kova laki: Erikoisyksikkö. 2000-luvun alussa hän ääninäytteli Sammakkoa animaatiosarjassa X-Men: Evolution.
Aiheesta muualla

Noel Fisher Internet Movie Databasessa. (englanniksi)
Boksitrollit

| Boksitrollit> The Boxtrolls |
| --- | --- |

Ohjaaja:   Graham Annable  Anthony Stacchi 
Käsikirjoittaja:   Irena Brignull  Adam Pava 
Tuottaja:  Travis Knight
Säveltäjä:  Dario Marianelli
Kuvaaja:  John Ashlee Prat
Leikkaaja:  Edie Bleiman
Pääosat:   Isaac Hempstead-Wright  Elle Fanning  Ben Kingsley  Toni Collette  Jared Harris  Simon Pegg  Nick Frost  Richard Ayoade  Tracy Morgan 
Valmistustiedot
Valmistusmaa:  Yhdysvallat
Tuotantoyhtiö:  Laika Entertainment
Levittäjä:  Focus Features UIP-Dunafilm Netflix
Ensi-ilta:  2014
Kesto:  93 min
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Boksitrollit (The Boxtrolls) on yhdysvaltalaisen Laika Studiosin stop motion -animaatioelokuva vuodelta 2014. Suomalaisessa versiossa ääninäyttelijöinä ovat muun muassa Erik Carlson, Heljä Heikkinen, Riku Nieminen ja Stan Saanila.
Juoni

Elokuva kertoo Juustingin kaupungista, jonka alla asuu kummallinen boksitrolli-yhdyskunta. Tarinan keskiössä on Egu-niminen poika, joka kasvaa kilttien boksitrollien kanssa tietämättä olevansa kauan sitten kadonnut Strapson lapsi. Kaupungin tuholaistorjujat, Punahatut aikovat tuhota kaikki boksitrollit, jolloin Egu uskaltautuu maan alta ihmisten ilmoille hakemaan apua. Matkalla hän tapaa Winifred-nimisen aatelistytön, jonka isä on kaupungin turhamainen pormestari Lordi Port Salut. Tästä alkaa seikkailu boksitrollien ihmeellisessä maailmassa ja lopulta Egu saa tietää, kuka oikeasti on. Mutta kuka on Egun isä?
Englanninkieliset äänet

| 0 | 1 | 2 |
| --- | --- | --- |
|  Isaac Hempstead Wright  | … |  Eggs   |
|  Elle Fanning  | … |  Winnie   |
|  Ben Kingsley  | … |  Archibald Snatcher   |
|  Jared Harris  | … |  lordi Portley-Rind   |
|  Toni Collette  | … |  Lady Portley-Rind   |
|  Tracy Morgan  | … |  herra Gristle   |
|  Nick Frost  | … |  herra Trout   |
|  Richard Ayoade  | … |  herra Pickles   |
|  Simon Pegg  | … |  Herbert Trubshaw   |
|  James Urbaniak  | … |  Sir Broderick   |
|  Maurice LaMarche  | … |  Sir Langsdale   |
Lähde:
Suomenkieliset äänet

| 0 | 1 | 2 |
| --- | --- | --- |
|  Erik Carlson  | … |  Egu   |
|  Heljä Heikkinen  | … |  Winnie   |
|  Markus Bäckman  | … |  Sieppo   |
|  Carl-Kristian Rundman  | … |  lordi Port-Salut   |
|  Katja Aakkula  | … |  Lady Port Salut   |
|  Teuvo Matala  | … |  herra Pinne   |
|  Stan Saanila  | … |  herra Muikku   |
|  Riku Nieminen  | … |  herra Pikkelsi   |
|  Antti Pääkkönen  | … |  Herbert Trubshaw   |
|  Juhani Rajalin  | … |  Sir Broderick   |
|  Jarmo Mäkinen  | … |  Sir Langsdale   |
Lähde:
New Jersey (albumi)

| New Jersey Bon Jovi |
| --- | --- | --- |

Studioalbumin tiedot
 Julkaistu: 19. syyskuuta 1988
 Formaatti: CD LP MC
 Tuottaja(t): Bruce Fairbairn
 Tyylilaji: hard rock glam metal
 Kesto: 56.35
 Levy-yhtiö: Mercury Records  Vertigo Records
Muut kannet

Listasijoitukset
  1.  1.  1.  1.  1.  1.  4.  4.  5.
Bon Jovin muut julkaisut
| Slippery When Wet 1986 | New Jersey 1988 | Keep the Faith 1992 |
Singlet albumilta New Jersey
 ”Bad Medicine” Julkaistu: 3. syyskuuta 1988  ”Born to Be My Baby” Julkaistu: 24. marraskuuta 1988  ”I'll Be There for You” Julkaistu: 4. huhtikuuta 1989  ”Lay Your Hands on Me” Julkaistu: 1. elokuuta 1989  ”Living in Sin” Julkaistu: 11. marraskuuta 1989
New Jersey on yhdysvaltalaisen rockmusiikkia esittävän Bon Jovi-yhtyeen neljäs studioalbumi.
New Jersey julkaistiin Yhdysvalloissa Mercury Records-levymerkillä 19. syyskuuta 1988. Euroopassa albumin jakeli Mercury Recordsin omistama tytäryhtiö Vertigo Records, ja entisen Neuvostoliiton alueella albumi julkaistiin Melodija-levymerkillä. Albumi oli myös ensimmäinen yhdysvaltalaisen yhtyeen tai artistin levytys, joka julkaistiin Neuvostoliitossa. Yhtyeen edellisen studioalbumin, vuoden 1986 Slippery When Wetin tapaisesti myös New Jersey nauhoitettiin Kanadan Vancouverissa, ja albumin on tuottanut edeltäjänsä tapaisesti Bruce Fairbairn. Albumi nousi ilmestyessään albumilistojen kärkipaikalle yhtyeen kotimaassa Yhdysvalloissa, Yhdistyneessä kuningaskunnassa, Ruotsissa, Australiassa, Uudessa-Seelannissa ja Sveitsissä.
Yhtyeellä, etenkin suurimmaksi osaksi laulunkirjoittamisesta vastanneilla laulaja Jon Bon Jovilla ja kitaristi Richie Samboralla oli kansainvälisesti huikean menestyksekkään Slippery When Wetin jälkeen valtavasti paineita toistaa albumin menestyminen New Jerseyllä ja vakiinnuttaa yhtyeen jalansijaa musiikkialan huipulla. Tämän vuoksi he pyysivät jo Slippery When Wetillä yhtyeen kanssa menestyksekästä yhteistyötä tehneen laulunkirjoittaja Desmond Childin apuun myös New Jerseyn kappaleiden työstämisessä. Kolmikon kirjoittamasta materiaalista albumille päätyi lopulta neljä kappaletta, ja yhteistyö oli jälleen onnistunutta; esimerkiksi kappale "Bad Medicine" nousi Yhdysvalloissa Billboardin singlelistan kärkeen vuonna 1988. Myös albumin neljä seuraavaa singleä - "Born to Be My Baby", "I'll Be There for You", "Lay Your Hands on Me" ja "Living in Sin" - olivat hyvin menestyksekkäitä singlevalintoja, sillä jokainen edellä mainituista kappaleista nousi niin ikään kymmenen parhaan joukkoon Billboardin listalla.
Albumia on myyty maailmanlaajuisesti yli 18 000 000 kappaletta ja se on saavuttanut platinalevyrajan seitsemässä eri maassa, mukaan lukien Suomessa, jossa yhtye vastaanotti albumista platinalevypalkinnon vuonna 1996. Pelkästään Yhdysvalloissa albumia on Recording Industry Association of American mukaan myyty yli seitsenkertaisen platinalevyn verran.
Julkaisu ja vastaanotto

New Jersey julkaistiin vuoden 1988 syyskuussa ja se nousi hetkessä Slippery When Wetin tavoin Billboardin albumilistan kärkeen Yhdysvalloissa. Yhdysvaltojen lisäksi albumi nousi kärkeen myös Yhdistyneessä kuningaskunnassa, Ruotsissa, Australiassa, Uudessa-Seelannissa ja Sveitsissä. Albumin kaikki viisi singleä nousivat Yhdysvalloissa Billboardin singlelistalla kymmenen parhaan joukkoon, ja "I'll Be There for Youn" sekä "Bad Medicinen" nousivat molemmat vuorollaan Billboardin listan kärkeen.
Kappalelista

Lay Your Hands on Me – 6.03 (säv. Jon Bon Jovi, Richie Sambora)
Bad Medicine – 5.23 (säv. Jon Bon Jovi, Richie Sambora, Desmond Child)
Born to Be My Baby – 4.43 (säv. Jon Bon Jovi, Richie Sambora, Desmond Child)
Living in Sin – 4.43 (säv. Jon Bon Jovi)
Blood on Blood – 6.20 (säv. Jon Bon Jovi, Richie Sambora, Desmond Child)
Homebound Train – 5.13 (säv. Jon Bon Jovi, Richie Sambora)
Wild is the Wind – 5.11 (säv. Jon Bon Jovi, Richie Sambora, Desmond Child, Diane Warren)
Ride Cowboy Ride – 1.28 (säv. Captain Kidd, King of Swing)
Stick to Your Guns – 4.48 (säv. Jon Bon Jovi, Richie Sambora, Holly Knight)
I'll Be There for You – 5.48 (säv. Jon Bon Jovi, Richie Sambora)
99 in the Shade – 3.32 (säv. Jon Bon Jovi, Richie Sambora)
Love for Sale – 4.02 (säv. Jon Bon Jovi, Richie Sambora)
Kokoonpano

Jon Bon Jovi - laulu, kitara, huuliharppu
Richie Sambora - kitara
Alec John Such - bassokitara
David Bryan - koskettimet
Tico Torres - rummut
Bon Jovi nauhoittamassa albumia vuonna 1988, vasemmalta: David Bryan, Jon Bon Jovi, Alec John Such ja Richie Sambora.
Noel Furlong

| J>  J. "Noel" Furlong |
| --- | --- |
 Noel Furlong WPT Five Star Poker Classic -turnauksessa vuonna 2005.
Henkilötiedot
Kansalaisuus:   Irlanti
Pokerinpelaaja
WSOP-voitot:  1
WSOP-rahasijat:  3
WPT-voitot:  0
EPT-voitot:  0
Turnausansiot (USD):  1 127 661
Päivitetty:  15. lokakuuta 2007
J. J. "Noel" Furlong (25. joulukuuta 1937 Dublin – 27. kesäkuuta 2021) oli irlantilainen pokerinpelaaja. Furlong voitti vuoden 1999 World Series of Pokerin (WSOP) pääturnauksen. Hän on amatööripelaaja ja liikemies, jolla on kaksi suurta mattoja valmistavaa tehdasta.
Furlong aloitti pokerin pelaamisen vuonna 1984. Vuonna 1989 hän sijoittui WSOP:n pääturnauksessa kuudenneksi. Vuoden 1999 mestaruuden ykköspalkinnon (miljoona dollaria) lisäksi, hän oli samana vuonna WSOP:n 3 500 dollarin no limit hold'em -turnauksessa seitsemäntenä.
Vuoden 2006 loppuun mennessä Furlongin turnausansiot ylittivät 1,1 miljoonaa dollaria. Ennen Andrew Blackin WSOP:n viidettä tilaa vuoden 2005 WSOP:ssa, Furlong oli eniten rahaa turnauksissa voittanut irlantilainen.
Aiheesta muualla

Furlong The Hendon Mobin tietokannassa
Bipasha Basu

| Bipasha Basu |
| --- | --- |
 Bipasha Basu vuonna 2017.
Henkilötiedot
Syntynyt: 7. tammikuuta 1979 (ikä 45) New Delhi, Intia
Ammatti:  näyttelijä, malli
Puoliso:  Karan Singh Grover (vih. 2016)
Lapset:  1
Näyttelijä
Aktiivisena:  2001–
Aiheesta muualla
Viralliset kotisivut
IMDb 
AllMovie
Bipasha Basu (s. 7. tammikuuta 1979 New Delhi) on intialainen näyttelijä. Hän esiintyy enimmäkseen hindinkielisissä elokuvissa, mutta on työskennellyt myös joissakin telugun-, tamilin-, bengalin- ja englanninkielisissä elokuvissa.
Basulla oli menestyksekäs ura mallina ennen siirtymistä elokuviin. Hän teki näyttelijändebyyttinsä trillerissä Ajnabee (2001), mistä hän voitti parhaan naistulokkaan Filmfare Awards -palkinnon. Hänen ensimmäinen menestyselokuvansa oli kauhuelokuva Raaz (2002). Hän sai huomiota rohkealla roolillaan eroottisessa trillerissä Jism (2003). Basun seuraaviin menestyselokuviin kuuluivat No Entry (2005), Phir Hera Pheri (2006), Dhoom 2 (2006) ja Race (2008). Hän sai kehuja kriitikoilta roolisuorituksistaan elokuvissa Apaharan (2005), Corporate (2006) ja Bachna Ae Haseeno (2008). Hänen merkittäviin töihinsä kuuluvat myös pääosat elokuvissa All the Best: Fun Begins (2009) ja Raaz 3 (2012). Basu teki kansainvälisen debyyttinsä elokuvassa The Lovers (2015).
Yksityiselämä

Bipasha Basu syntyi bengaliperheeseen New Delhissä. Hän muutti perheensä kanssa Kalkuttaan käydessään peruskoulua.
Basu seurusteli näyttelijä Dino Morean kanssa vuosina 1996–2002 ja näyttelijä John Abrahamin kanssa vuosina 2002–2011. Basu vahvisti helmikuussa 2014 olevansa parisuhteessa näyttelijä Harman Bawejan kanssa, mutta kertoi suhteen päättyneen vielä saman vuoden aikana. Vuonna 2015 Basu tapaili vastanäyttelijäänsä Karan Singh Groveria. Pari meni naimisiin Mumbaissa 30. huhtikuuta 2016. Basu synnytti heidän tyttärensä marraskuussa 2022.
Julkisuuskuva

Brittiläinen Eastern Eye -lehti nimesi Basun seksikkäimmäksi aasialaiseksi naiseksi vuosina 2005 ja 2007.
Filmografia

| Vuosi | Elokuva | Rooli | Kieli | Muuta |
| --- | --- | --- | --- | --- |
| 2001 | Ajnabee | Sonia/Neeta | Hindi | Parhaan naistulokkaan Filmfare Awards -palkinto |
| 2002 | Takkari Donga | Panasa | Telugu |  |
| 2002 | Raaz | Sanjana Dhanraj | Hindi | Parhaan naispääosan Filmfare Awards -ehdokkuus |
| 2002 | Aankhen | Raina | Hindi |  |
| 2002 | Mere Yaar Ki Shaadi Hai | Ria | Hindi |  |
| 2002 | Chor Machaaye Shor | Ranjita | Hindi |  |
| 2002 | Gunaah | Prabha Narayan | Hindi |  |
| 2003 | Jism | Sonia Khanna | Hindi | Parhaan negatiivisen roolin Filmfare Awards -ehdokkuus |
| 2003 | Footpath | Sanjana Rai Shingla Khan | Hindi |  |
| 2003 | Rules: Pyaar Ka Superhit Formula |  | Hindi | Erikoisesiintyminen |
| 2003 | Zameen | Nandini | Hindi |  |
| 2004 | Ishq Hai Tumse | Kushboo | Hindi |  |
| 2004 | Aetbaar | Ria Malhotra | Hindi |  |
| 2004 | Rudraksh | Gayetri | Hindi |  |
| 2004 | Rakht: What If You Can See the Future | Drishti | Hindi |  |
| 2004 | Madhoshi | Anupama Kaul | Hindi |  |
| 2005 | Chehraa | Megha | Hindi |  |
| 2005 | Sachein | Manju | Tamili |  |
| 2005 | Viruddh |  | Hindi | Erikoisesiintyminen |
| 2005 | Barsaat | Anna | Hindi |  |
| 2005 | No Entry | Bobby | Hindi | Parhaan naissivuosan Filmfare Awards -ehdokkuus |
| 2005 | Apaharan | Megha | Hindi |  |
| 2005 | Shikhar | Natasha | Hindi |  |
| 2006 | Hum Ko Deewana Kar Gaye | Sonia Berry | Hindi |  |
| 2006 | Darna Zaroori Hai | Varsha | Hindi |  |
| 2006 | Phir Hera Pheri | Anuradha | Hindi |  |
| 2006 | Alag |  | Hindi | Erikoisesiintyminen laulussa ”Sabse Alag” |
| 2006 | Corporate | Nishigandha Dasgupta | Hindi | Parhaan naispääosan Filmfare Awards -ehdokkuus |
| 2006 | Omkara | Billo Chamanbahar | Hindi |  |
| 2006 | Jaane Hoga Kya | Aditi | Hindi |  |
| 2006 | Dhoom 2 | Shonali Bose/Monali Bose | Hindi |  |
| 2007 | Nehlle Pe Dehlla | Pooja | Hindi |  |
| 2007 | No Smoking |  | Hindi | Erikoisesiintyminen laulussa ”Phoonk De” |
| 2007 | Om Shanti Om | Itsenään | Hindi | Erikoisesiintyminen |
| 2007 | Dhan Dhana Dhan Goal | Rumana | Hindi |  |
| 2008 | Race | Sonia Martin | Hindi |  |
| 2008 | Bachna Ae Haseeno | Radhika/Shreya Rathod | Hindi | Parhaan naissivuosan Filmfare Awards -ehdokkuus |
| 2008 | Rab Ne Bana Di Jodi |  | Hindi | Erikoisesiintyminen laulussa ”Phir Milenge Chalte Chalte” |
| 2009 | Aa Dekhen Zara | Simi Chatterjee | Hindi |  |
| 2009 | All the Best: Fun Begins | Jhanvi Chopra | Hindi |  |
| 2009 | Sob Choritro Kalponik | Radhika | Bengali |  |
| 2010 | Pankh | Nandini (Alter-ego) | Hindi |  |
| 2010 | Lamhaa | Aziza | Hindi |  |
| 2010 | Aakrosh | Geeta | Hindi |  |
| 2011 | Dum Maaro Dum | Zoey | Hindi |  |
| 2012 | Players | Riya | Hindi |  |
| 2012 | Jodi Breakers | Sonali Agnihotri | Hindi |  |
| 2012 | Raaz 3 | Shanaya Shekhar | Hindi |  |
| 2013 | Race 2 | Sonia Martin | Hindi |  |
| 2013 | Aatma | Maya | Hindi |  |
| 2014 | Humshakals | Mishti | Hindi |  |
| 2014 | Creature 3D | Ahana | Hindi |  |
| 2015 | Alone | Sanjana/Anjana | Hindi |  |
| 2015 | The Lovers | Tulaja Naik | Englanti |  |
Televisio

| Vuosi | Ohjelma | Rooli | Kanava |
| --- | --- | --- | --- |
| 2015–2016 | Darr Sabko Lagta Hai | Juontaja | &TV |